Daun lidah gajah

Daun lidah gajah atau daun lidah (bahasa Inggeris: elephant's tongue, Burmese evergreen,  atau oblong-leaved Aglaonema) ialah satu spesies tumbuhan berbunga dalam famili Araceae yang ditemukan di sekitar Myanmar, Vietnam, Thailand, Sumatera, Semenanjung Malaysia, Singapura, Borneo dan Jawa. Tumbuhan ini terkenal sebagai hiasan laman.

Penerangan 
Pokok daun lidah gajah tumbuh sehingga 1 m (3 kaki 3 inci) tinggi, dan  kadang-kadang ditanam sebagai tumbuhan hiasan. Gambaran fizikalnya adalah seperti berikut:-
 Batang: Kuat tetapi tidak berkayu. 
 Daun: Berwarna hijau tua dengan bintik-bintik putih atau kelabu. Daunnya amat panjang sehingga 40 sentimeter (16 inci).
 Bunga: Amat kecil dan tumbuh pada tangkai yang tegak. Bunga jantan tumbuh di bahagian atas tangkai, sedangkan bunga betina tumbuh di bahagian bawah. Bunga-bunga dilindungi sebahagiannya oleh suatu tudung yang digelarkan seludang. 
 Buah: Berwarna merah terang, lembut, dan banyak airnya ketika masak.

Lihat juga
 Aglaonema
 Senarai pokok

Rujukan
 Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.

 Alismatales